প্রখ্যাত শিশুসাহিত্যিক উপেন্দ্রকিশোর রায় চৌধুরী ছিলেন সত্যজিতের পিতামহ। তিনিই এই নামে রূপকথার গল্পটি রচনা করেন। সত্যজিৎ-পত্নী বিজয়া রায়ের স্মৃতিচারণা ‘আমাদের কথা’ থেকে জানা যায়, তাদের একমাত্র ছেলে সন্দীপ রায়ের অনুরোধেই সত্যজিৎ রায় এই ছবিটি নির্মাণ করেন। সত্যজিৎ রায় তাঁর অন্য সিনেমার মতো এখানেও চিত্রনাট্য রচনা ও সঙ্গীত পরিচালনা করেছেন। শুধু তাই নয়, এই ছবির সবকটি গান রচনা ও সুরারোপ তাঁরই করা।সিনেমাটি মুক্তি পাওয়ার পর দেশে ও বিদেশে ছয়টি পুরস্কার পায়।